
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	  Bucureşti, 23 iunie 2026              

  Pl-x 465/2026          


                                                                                           7c-13/589/2026
AVIZ
asupra Propunerii legislative pentru modificarea şi completarea Legii învăţământului preuniversitar nr.198/2023
În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea şi completarea Legii învăţământului preuniversitar nr.198/2023, trimisă cu  adresa  nr. Pl x 465 din 10 iunie 2026 și înregistrată cu nr. 7c-13/589  din  11 iunie 2026.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră sesizată.
Potrivit prevederilor art.62 din Regulamentul Camerei Deputaţilor, republicat, cu modificările  ulterioare, Comisia a dezbătut propunerea legislativă în şedinţa din 23 iunie 2026.
Propunerea legislativă are ca obiect de reglementare modificarea şi completarea Legii nr.198/2023, în sensul introducerii disciplinei şcolare "Educaţie pentru sănătate" în cadrul trunchiului comun al învăţământului preuniversitar.

La dezbateri, membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ și avizul favorabil al Consiliului Economic și Social.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a Propunerii legislative pentru modificarea şi completarea Legii învăţământului preuniversitar nr.198/2023.
În raport de obiectul şi conţinutul reglementării, propunerea legislativă face parte din categoria legilor organice. 

